
Európsky parlament,
–	so zreteľom na odporúčanie Rady z 26. januára 2026 (N10-0003/2026)[footnoteRef:1], [1:  	Ú. v. EÚ C, C/2026/707, 28.1.2026, ELI: http://data.europa.eu/eli/C/2026/707/oj.] 

–	so zreteľom na článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C10‑0018/2026),
–	so zreteľom na článok 134 rokovacieho poriadku,
–	so zreteľom na správu Výboru pre hospodárske a menové veci (A10-0038/2026),
A.	keďže prostredníctvom listu z 30. januára 2026 Európska rada konzultovala s Európskym parlamentom o vymenovaní Borisa Vujčića do funkcie viceprezidenta Európskej centrálnej banky na osem rokov od 1. júna 2026;
B.	keďže Výbor Európskeho parlamentu pre hospodárske a menové veci posúdil kvalifikáciu Borisa Vujčića, najmä pokiaľ ide o podmienky uvedené v článku 283 ods. 2 Zmluvy o fungovaní Európskej únie a požiadavku úplnej nezávislosti ECB podľa článku 130 uvedenej zmluvy; keďže v rámci tohto preskúmania výbor dostal od Borisa Vujčića životopis a jeho odpovede na písomné otázky, ktoré mu boli adresované;
C.	keďže tento výbor 25. februára 2026 usporiadal vypočutie Borisa Vujčića, počas ktorého kandidát predniesol úvodné vyhlásenie a následne zodpovedal otázky, ktoré kládli členovia výboru;
1.	súhlasí s odporúčaním Rady vymenovať Borisa Vujčića za viceprezidenta Európskej centrálnej banky;
2.	poveruje svoju predsedníčku, aby postúpila toto rozhodnutie Európskej rade, Rade a vládam členských štátov.

